17/06/2010 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do Plan parcial de ordenación do solo urbanizable delimitado número 7 (SUD-7). Vite de Arriba

A Xunta de Goberno Local, na sesión que tivo lugar o día 23 de marzo de 2010, adoptou entre outros o seguinte acordo: a) Aprobar inicialmente o Plan parcial de ordenación do SUD-7 (Vite de Arriba), segundo o documento presentado por Urbanizadora Monte, S. L. o día 3 de febreiro de 2010. b) En aplicación do procedemento regulado polo artigo 86.1. a) da LOUG, o proxecto inicialmente aprobado someterase a información pública durante o prazo dun mes, mediante anuncios que para o efecto se publicarán no Diario Oficial de Galicia e en dous xornais dos de maior circulación na provincia. Simultaneamente, practicarase notificación persoal a todos os propietarios das parcelas afectadas -engadidos os das áreas de conexión exterior-, segundo figuren no Catastro, publicándose edicto no taboleiro municipal e no Boletín Oficial da Provincia. Durante o trámite de información pública solicitaranse os seguinte informes sectoriais:  Informe da Consellería de Medio Ambiente e Ordenación do Territorio sobre a reserva de vivenda de protección autonómica.  Informe do organismo autónomo Augas de Galicia  Informe da Dirección Xeral de Patrimonio Cultural  Informes das empresas subministradoras de servizos Como condición para a apertura do trámite de exposición pública, emendaranse as seguintes cuestións: - Incluirase unha ordenanza particular que regule a edificación da reserva autonómica de vivenda protexida (parcela RVPA), así como o tratamento provisorio da parcela ata tanto non se proceda á súa edificación pola administración autonómica. - Reformarase o Plan de etapas no senso de establecer prazo para a constitución da Xunta de Compensación, previo ó de presentación dos proxectos de compensación e de urbanización. Por outra banda, e no que atinxe á edificación, o prazo sinalado -2 anos- non poderá comezar a contarse senón dende a conversión dos terreos en soares (artigo 188.2 da LOUG). - Na relación de parcelas afectadas engadiranse as incluídas nas áreas de conexión exterior, con identificación dos seus propietarios segundo Catastro. Como condición para a aprobación definitiva, e sen prexuízo do que resulte do trámite de información pública e dos informes sectoriais que se obteñan, cumprimentaranse os seguintes requisitos: - Acreditarase a titularidade da promotora sobre os terreos afectados, ou, alternativamente, xustificarase a aceptación dos propietarios que representen máis do 50% da superficie obxecto de ordenación (artigo 74. c) LOUG). - O Plan parcial non poderá someterse a aprobación definitiva ata tanto non conste definitivamente aprobada a Modificación puntual do Plan xeral no ámbito do SUD-7 e terreos lindantes, actualmente en tramitación. Con fecha 12 de maio de 2010 foi presentado o documento que cumpre coas condicións sinaladas no acordo de aprobación inicial. Con independencia do trámite de información pública, resulta necesaria a citación persoal dos propietarios das parcelas incluídas no ámbito do Plan parcial, segundo figuren no Catastro. Para este efecto, publícase este edicto, que servirá de notificación, consonte ó previsto no artigo 59.5 da Lei 30/1992, do 26 de novembro, de réxime xurídico das administracións públicas e procedemento administrativo común, ós seguintes propietarios que, por ser descoñecidos ou non atoparse no seu domicilio, non puideran ser citados persoalmente. Durante o prazo de un mes, a contar dende o día seguinte ó da publicación deste anuncio no Boletín Oficial da Provincia, estes propietarios poderán consultar o expediente no Servizo de Planeamento e Xestión e formular por escrito as alegacións que xulguen oportunas. Santiago de Compostela, 27 de maio de 2010 O alcalde Asdo.: Xosé A. Sánchez Bugallo